
Naziv projekta: Unaprjeđenje zdravstvenih i psihosocijalnih usluga
Nositelj projekta: Grad Pleternica 
Razdoblje provedbe projekta: 01.01.2026. – 15.10.2026.
Ukupna vrijednost projekta: 50.000,00 EUR 
Poveznica sa relevantne internetske stranice: https://mdu.gov.hr/javni-pozivi/poziv-podrska-jedinicama-lokalne-i-podrucne-regionalne-samouprave-za-poticanje-povratka-i-useljavanja-pripadnika-hrvatskog-iseljenistva-pilot-projekt/7492

Sažetak projekta: Projekt Unaprjeđenje zdravstvenih i psihosocijalnih usluga sufinancira Ministarstvo demografije i useljeništva u iznosu 31.000,00 EUR. Projekt je sufinanciran kroz Poziv „Podrška jedinicama lokalne i područne (regionalne) samouprave za poticanje povratka i useljavanja pripadnika hrvatskog iseljeništva (Pilot projekt)“.
Projekt Unaprjeđenje zdravstvenih i psihosocijalnih usluga usmjeren je na unapređenje kvalitete zdravstvenih i socijalnih usluga na području Grada Pleternice kroz opremanje prostora doma zdravlja, odnosno stručnog kabineta, opremom i potrebnim materijalnim resursima. Time će se osigurati kvalitetniji uvjeti rada zdravstvenih djelatnika, jačanje infrastrukturnih i materijalnih uvjeta što smatramo važnim iskorakom u osiguravanju kvalitetnije zdravstvene i stručne podrške. Osobito za djecu i obitelji hrvatskih povratnika te dostupnija i učinkovitija zdravstvena skrb za lokalno stanovništvo. Uz infrastrukturno unaprjeđenje, projekt uključuje provedbu programa psihosocijalne podrške usmjerenog na djecu hrvatskih povratnika. Program će obuhvatiti aktivnosti savjetovanja i stručne podrške s ciljem lakše integracije, jačanja mentalnog zdravlja i socijalne uključenosti korisnika. Provedbom projekta doprinosi se jačanju lokalne zajednice, unaprjeđenju dostupnosti usluga te stvaranju poticajnog okruženja za hrvatske povratnike i njihove obitelji.
[bookmark: _GoBack]Provedba projekta imati će širi demografski i društveni značaj jer potiče povratak hrvatskih iseljenika i njihovih potomaka, osobito mladih i visokoobrazovanih osoba, čime se doprinosi jačanju lokalne zajednice, smanjenju regionalnih nejednakosti te ukupnom gospodarskom i socijalnom razvoju. Na taj se način osigurava dugoročno održiv razvoj Grada Pleternice i jačanje društvene kohezije.

